
DR.31.07.2017                                                        1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KELIMA 

MESYUARAT KEDUA 

Isnin, 31 Julai 2017 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Seri Dr. Ronald Kiandee) 
 mempengerusikan Mesyuarat] 

_________________________________________________________________ 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Haji Ahmad Lai Bin Bujang [Sibuti] minta Menteri Pendidikan 
menyatakan adakah pihak kementerian telah memulakan kajian mengenai keperluan 
menggabungkan sekolah kurang murid di negeri Sarawak. 

 

Menteri Pendidikan [Dato’ Seri Mahdzir Khalid]: Assalamualaikum 
warahmatullahi wabarakatuh dan selamat pagi Tuan Yang di-Pertua.  

 

Ada orang hati keras macam batu, 

Saya jawab soalan nombor satu. 

 

Yang Berhormat, berkaitan dengan kajian mengenai dengan keperluan 
menggabungkan sekolah kurang murid di negeri Sarawak. Sukacita saya maklumkan 
bahawa Kementerian Pendidikan pada tahun 2016 telah membuat kajian 
kebolehlaksanaan kelas bercantum di sekolah kurang murid dan juga kaitannya dengan 
penggabungan sekolah kurang murid.  

Untuk maklumat Ahli Yang Berhormat, di seluruh negara tafsiran sekolah 
kurang murid adalah 150 pelajar ke bawah. Sekolah kurang murid adalah 2,996 sekolah 
adalah sekolah kurang murid, 2,058 kebangsaan, 578 SRJKC dan 360 SRJKT, 2,996. 
Daripada situ, sekolah kurang murid yang berada pada paras 20 orang murid ke bawah, 
satu sekolah 20 orang murid, 132 buah sekolah di seluruh negara. Di bawah 10 murid 
satu sekolah di seluruh negara adalah 44 buah sekolah.  

Pada waktu ini kementerian mempunyai dua kebolehlaksanaannya. Pertama 
adalah kelas bercantum. Kelas bercantum ini kalau murid kurang, Darjah 1 tidak cantum, 
Darjah 2 dan Darjah 3 dicantumkan, Darjah 4 dan Darjah 5 dicantum dan Darjah 6 tidak 
bercantum. Itu bagi bercantum dalam kelas, sekolah yang sama.  

Akan tetapi kemudiannya yang kedua adalah kajian untuk membolehkan 
supaya sekolah ini, sekolah-sekolah bercantum dan kajian ini telah dibuat dan setakat ini 
ada kes yang telah dicantumkan, contohnya di Kuala Lumpur apabila Sekolah 
Kebangsaan Jalan Pasar 2, Sekolah Kebangsaan Lelaki Jalan Pasar telah dicantumkan 
di bawah Sekolah Kebangsaan Jalan Pasar. Ada tiga buah sekolah yang telah 
dicantumkan menjadi satu buah sekolah. 

Perkara ini boleh dibuat kepada keseluruhan apabila kajian itu siap 
sepenuhnya. Untuk negeri Sarawak contohnya di Sibuti, dalam Parlimen Sibuti ada 
keseluruhan sekolah di dalam Sibuti itu mempunyai 27 buah sekolah kurang murid di 
dalam Parlimen Sibuti dan ini boleh kita pertimbangkan apabila kita melihat secara 
sepenuhnya kajian yang dibuat itu. Penggabungan ini sudah tentulah akan mengambil 
masa dan boleh dibuat secara berperingkat-peringkat dalam radius lebih kurang lima 
kilometer daripada sekolah asal. 

 



MALAYSIA DEWAN RAKYAT PARLIMEN KETIGA BELAS PENGGAL KELIMA MESYUARAT KEDUA Isnin, 31 Julai 2017 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Haji Ahmad Lai Bin Bujang [Sibuti] minta Menteri Pendidikan menyatakan adakah pihak kementerian telah memulakan kajian mengenai keperluan menggabungkan sekolah kurang murid di negeri Sarawak. Menteri Pendidikan [Dato' Seri Mahdzir Khalid]: Assalamualaikum warahmatullahi wabarakatuh dan selamat pagi Tuan Yang di-Pertua. Ada orang hati keras macam batu, Saya jawab soalan nombor satu. Yang Berhormat, berkaitan dengan kajian mengenai dengan keperluan menggabungkan sekolah kurang murid di negeri Sarawak. Sukacita saya maklumkan bahawa Kementerian Pendidikan pada tahun 2016 telah membuat kajian kebolehlaksanaan kelas bercantum di sekolah kurang murid dan juga kaitannya dengan penggabungan sekolah kurang murid. Untuk maklumat Ahli Yang Berhormat, di seluruh negara tafsiran sekolah kurang murid adalah 150 pelajar ke bawah. Sekolah kurang murid adalah 2,996 sekolah adalah sekolah kurang murid, 2,058 kebangsaan, 578 SRJKC dan 360 SRJKT, 2,996. Daripada situ, sekolah kurang murid yang berada pada paras 20 orang murid ke bawah, satu sekolah 20 orang murid, 132 buah sekolah di seluruh negara. Di bawah 10 murid satu sekolah di seluruh negara adalah 44 buah sekolah. Pada waktu ini kementerian mempunyai dua kebolehlaksanaannya. Pertama adalah kelas bercantum. Kelas bercantum ini kalau murid kurang, Darjah 1 tidak cantum, Darjah 2 dan Darjah 3 dicantumkan, Darjah 4 dan Darjah 5 dicantum dan Darjah 6 tidak bercantum. Itu bagi bercantum dalam kelas, sekolah yang sama. Akan tetapi kemudiannya yang kedua adalah kajian untuk membolehkan supaya sekolah ini, sekolah-sekolah bercantum dan kajian ini telah dibuat dan setakat ini ada kes yang telah dicantumkan, contohnya di Kuala Lumpur apabila Sekolah Kebangsaan Jalan Pasar 2, Sekolah Kebangsaan Lelaki Jalan Pasar telah dicantumkan di bawah Sekolah Kebangsaan Jalan Pasar. Ada tiga buah sekolah yang telah dicantumkan menjadi satu buah sekolah. Perkara ini boleh dibuat kepada keseluruhan apabila kajian itu siap sepenuhnya. Untuk negeri Sarawak contohnya di Sibuti, dalam Parlimen Sibuti ada keseluruhan sekolah di dalam Sibuti itu mempunyai 27 buah sekolah kurang murid di dalam Parlimen Sibuti dan ini boleh kita pertimbangkan apabila kita melihat secara sepenuhnya kajian yang dibuat itu. Penggabungan ini sudah tentulah akan mengambil masa dan boleh dibuat secara berperingkat-peringkat dalam radius lebih kurang lima kilometer daripada sekolah asal.